PATVIRTINTA

 Biržų rajono savivaldybės kontrolieriaus

 2021 m. lapkričio 11 d. įsakymu Nr. K2-3

 (2022 m. rugpjūčio 30 d. Nr. K2-4 redakcija)

**BIRŽŲ RAJONO SAVIVALDYBĖS KONTROLĖS IR AUDITO TARNYBOS**

**2022 METŲ VEIKLOS PLANAS**

Biržų rajono savivaldybės kontrolės ir audito tarnybos 2022 metų veiklos planas parengtas vykdant Lietuvos Respublikos vietos savivaldos įstatymo 27 straipsnį, vadovaujantis Savivaldybės tarybos patvirtintu Biržų rajono savivaldybės 2021–2023 metų strateginiu veiklos planu ir Lietuvos Respublikos Vyriausybės 2014 m. gruodžio 15 nutarimu Nr. 1435 patvirtintomis Strateginio planavimo savivaldybėse rekomendacijomis.

 **Uždaviniai ir priemonės**

Savivaldybės kontrolės ir audito tarnyba, prižiūrėdama, ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas ir patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai:

 1. atlieka išorės finansinį ir veiklos auditą savivaldybės administracijoje, savivaldybės administravimo subjektuose ir savivaldybės valdomose įmonėse;

 2. kiekvienais metais iki liepos 15 dienos parengia ir reglamente nustatyta tvarka pateikia savivaldybės tarybai išvadą dėl pateikto tvirtinti savivaldybės konsoliduotųjų ataskaitų rinkinio;

 3. rengia ir savivaldybės tarybai teikia sprendimams priimti reikalingas išvadas dėl savivaldybės prisiimamų įsipareigojimų pagal paskolų, finansinės nuomos (lizingo) ir kitų įsipareigojamųjų skolos dokumentų sutartis, garantijų suteikimo kreditoriams už savivaldybės valdomų įmonių prisiimamus įsipareigojimus pagal paskolų, finansinės nuomos (lizingo) ir kitų įsipareigojamųjų skolos dokumentų sutartis;

 4. rengia ir Savivaldybės tarybai teikia išvadas dėl viešojo ir privataus sektorių partnerystės projektų įgyvendinimo tikslingumo ir pritarimo galutinėms viešojo ir privataus sektorių partnerystės sutarties sąlygoms, jeigu jos skiriasi nuo sprendime dėl viešojo ir privataus sektorių partnerystės projektų įgyvendinimo tikslingumo nurodytų partnerystės projekto sąlygų;

 5. rengia ir savivaldybės tarybai teikia sprendimams priimti reikalingas išvadas dėl skolininkų ir skolininkų, už kurių įsipareigojimų įvykdymą garantuoja valstybė, ūkinės ir finansinės būklės, taip pat dėl iš valstybės vardu pasiskolintų lėšų, teikiamų paskolų ir valstybės garantijų teikimo, paskolų naudojimo pagal tikslinę paskirtį ir paskolų grąžinimo;

 6. rengia ir savivaldybės tarybai teikia sprendimams priimti reikalingas išvadas dėl galimybės savivaldybei prisiimti finansinius įsipareigojimus dėl prioritetinės savivaldybės infrastruktūros plėtros;

 7. Valstybės kontrolės prašymu teikia savivaldybės kontrolės ir audito tarnybos atliktų auditų ataskaitas ir darbo dokumentus audito išorinei peržiūrai atlikti;

 8. atlieka įstatymuose ir kituose teisės aktuose priskirtas funkcijas.

 **Veiklos kryptys**

1. Prižiūrėti, ar teisėtai, efektyviai, ekonomiškai ir rezultatyviai valdomas ir naudojamas Savivaldybės turtas ir patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai.

2. Pateikti savivaldybės tarybai išvadas dėl 2021 metų Biržų rajono savivaldybės biudžeto vykdymo ir pateikto tvirtinti Biržų rajono savivaldybės konsoliduotųjų ataskaitų rinkinio.

**Ištekliai**

*Žmogiškieji ištekliai*. Savivaldybės kontrolės ir audito tarnybai Savivaldybės taryba patvirtino didžiausią leistiną valstybės tarnautojų skaičių – 3. Tarnyboje patvirtintos trys pareigybės – savivaldybės kontrolieriaus (įstaigos vadovas), vyriausiojo patarėjo (karjeros valstybės tarnautojas) ir vyriausiojo specialisto (karjeros valstybės tarnautojas). Tarnyboje dirba du valstybės tarnautojai: Savivaldybės kontrolieriaus ir vyriausiasis patarėjas. Tarnybai vadovauja ir už jos veiklą atsako Savivaldybės kontrolierius, kuris vykdo visas įstaigos vadovui įstatymais priskirtas funkcijas.

Siekiant įgyvendinti aukštus profesinius ir audito kokybės reikalavimus, esant ribotiems žmogiškiesiems ištekliams, svarbu valstybės tarnautojams sudaryti sąlygas profesiniam tobulėjimui. Kontrolės ir audito tarnyboje ypatingas dėmesys skiriamas darbo krūvio paskirstymui, atsakomybės bei administracinių gebėjimų stiprinimui, nuolatiniam kvalifikacijos kėlimui.

 Savivaldybės kontrolierius turi aukštąjį universitetinį ekonominį išsilavinimą ir veiklos audito magistro laipsnį. Kontrolieriaus stažas valstybės tarnyboje – 11 metų, Kontrolės ir audito tarnyboje – 6 metai. Vyriausiasis patarėjas turi aukštąjį universitetinį ekonominį išsilavinimą ir veiklos audito magistro laipsnį, daugiau kaip 7 metų stažą valstybės tarnyboje. Kontrolės ir audito tarnyboje dirba penkti metai.

*Finansiniai ištekliai***.** Kontrolės ir audito tarnyba finansuojama iš Savivaldybės biudžeto.

Kontrolės ir audito tarnybos biudžeto asignavimų dydį nustato Savivaldybės taryba iš 04 programos „Savivaldybės pagrindinių funkcijų vykdymo“. Asignavimų valdytojas – Biržų rajono savivaldybės Kontrolės ir audito tarnyba.

Siekiant efektyviai naudojant turimus išteklius įgyvendinti iškeltus uždavinius, kiekvienų metų darbų mastas nustatomas su Savivaldybės tarybos Kontrolės komitetu suderintame Savivaldybės kontrolieriaus tvirtinamame metiniame veiklos plane, kuris susideda iš trijų dalių:

I. Auditai;

II. Kontrolės funkcijos;

III. Tarnybos organizacinis, tvarkomasis, personalo valdymo, metodologinis darbas, audito kokybės užtikrinimo veikla.

Kontrolės ir audito veiklos planas sudaromas taip, kad būtų įgyvendintos visos įstatymais ir kitais teisės aktais Kontrolės ir audito tarnybai pavestos funkcijos bei apimtos rizikingiausios viešojo sektoriaus veiklos sritys. Daugiausia dėmesio skiriame klausimams, kurie aktualūs didelei daliai visuomenės ir susiję su įsisenėjusiomis, sisteminėmis viešojo sektoriaus problemomis. Savo veiklą vykdome planingai, tačiau suprantame, kad viešajame sektoriuje visada vyksta pokyčiai, kurie gali lemti neteisėto ir neefektyvaus lėšų ir turto valdymo, naudojimo ir disponavimo juo rizikų atsiradimą. Esame pasiruošę peržiūrėti Kontrolės ir audito veiklos planą ir, įvertinę problemos svarbą, jos mastą, papildyti ar koreguoti patvirtintus darbus, kad būtų pasiektas didžiausias teigiamas ir veiksmingas poveikis Savivaldybės finansų valdymo ir kontrolės sistemai, į rezultatus ir visuomenės poreikius orientuotam viešajam valdymui.

**I. AUDITAI**

|  |  |  |
| --- | --- | --- |
| Eil.Nr. | Priemonė ir veiksmai | Vykdymo terminai |
| 1. | 2021 metų Savivaldybės biudžeto vykdymo ir kitų piniginių išteklių naudojimo auditas (Vietos savivaldos įstatymo 27 str. 9 d. 17 p.), (Viešojo sektoriaus atskaitomybės įstatymo 30 str. 1 d.).Pagrindinių audito procedūrų atlikimas atrinktose viešojo sektoriaus subjektuose. Audito rezultatų įvertinimas ir audito ataskaitos parengimas.Išvada Savivaldybės tarybai dėl pateikto tvirtinti 2021 metų konsoliduotųjų biudžeto vykdymo ataskaitų rinkinio (Vietos savivaldos įstatymo 27 str. 1 d. 2 p.). | Iki 2022-07-15 |
| 2. | 2021 metų Savivaldybės finansinių ataskaitų rinkinių ir Savivaldybės konsoliduotųjų finansinių ataskaitų rinkinio auditas (Viešojo sektoriaus atskaitomybės įstatymo 30 str. 1 d.).Išvada Savivaldybės tarybai dėl pateikto tvirtinti 2021 m. savivaldybės konsoliduotųjų finansinių ataskaitų rinkinio (Vietos savivaldos įstatymo 27 str. 9 d. 10 p.) | Iki 2022-07-15 |
| 3. | Biržų Kaštonų pagrindinės mokyklos finansinis (teisėtumo) auditas | 2022 I-II ketv. |
| 4. | Biržų mokyklos-darželio ,,Vyturėlis“ finansinis (teisėtumo) auditas | 2022 I-II ketv. |
| 5. | Biržų švietimo pagalbos tarnybos finansinis (teisėtumo) auditas | 2022 I-II ketv. |
| 6. | Biržų rajono savivaldybės Jurgio Bielinio viešosios bibliotekos finansinis (teisėtumo) auditas | 2022 I-II ketv. |
| 7. | UAB Biržų šilumos tinklai veiklos auditas | 2022 IV ketv.-2023 I ketv. |
| 8. | 2022 m. konsoliduotųjų finansinių ataskaitų rinkinio audito strategijos parengimas (vykdant Vietos savivaldos įstatymo 27 straipsnio 1 dalies 2 punktą) | Iki 2022-12-31 |
| 9. | Biržų rajono sporto klubų ir visuomeninių sporto organizacijų, religinių bendruomenių ir bendrijų, nevyriausybinių organizacijų rėmimo teisėtumo vertinimas, paskirstant 2022 metų savivaldybės biudžeto lėšas (pavesta 2022 m. gegužės 26 d. Biržų rajono savivaldybės tarybos sprendimu Nr. T-135) | Iki 2022 m. birželio 30 d. |
| 10.  | Dėl UAB Biržų autobusų parko planuojamos vykdyti naujos veiklos – vilkikų sąstatų (vilkiko ir tentinės priekabės nuomos) – atitikties nustatytiems teisės aktams bei įmonės finansinių galimybių užsiimti šia veikla įvertinimas (pavesta 2022 m. rugpjūčio 26 d. Biržų rajono savivaldybės tarybos sprendimu Nr. T-196) | Iki 2022 m. spalio 17 d. |

**II. KONTROLĖS FUNKCIJOS**

|  |  |  |
| --- | --- | --- |
|  Eil.Nr. | **Priemonė ir veiksmai** | Vykdymo terminai |
|  | **Išvadų Savivaldybės tarybai rengimas:** | 2022 metai |
|  | **dėl savivaldybės prisiimamų įsipareigojimų pagal paskolų, finansinės nuomos (lizingo) ir kitų įsipareigojamųjų skolos dokumentų sutartis, garantijų suteikimo kreditoriams už savivaldybės valdomų įmonių prisiimamus įsipareigojimus pagal paskolų, finansinės nuomos (lizingo) ir kitų įsipareigojamųjų skolos dokumentų sutartis** | Pagal Savivaldybės tarybos poreikį |
|  | **dėl viešojo ir privataus sektorių partnerystės projektų įgyvendinimo tikslingumo ir pritarimo galutinėms viešojo ir privataus sektorių partnerystės sutarties sąlygoms, jeigu jos skiriasi nuo sprendime dėl viešojo ir privataus sektorių partnerystės projektų įgyvendinimo tikslingumo nurodytų partnerystės projekto sąlygų** | Pagal Savivaldybės tarybos poreikį |
|  | dėl skolininkų ir skolininkų, už kurių įsipareigojimų įvykdymą garantuoja valstybė, ūkinės ir finansinės būklės, taip pat dėl iš valstybės vardu pasiskolintų lėšų, teikiamų paskolų ir valstybės garantijų teikimo, paskolų naudojimo pagal tikslinę paskirtį ir paskolų grąžinimo | Pagal Savivaldybės tarybos poreikį |
|  | dėl galimybės savivaldybei prisiimti finansinius įsipareigojimus dėl prioritetinės savivaldybės infrastruktūros plėtros | Pagal Savivaldybės tarybos poreikį |
|  | **Gyventojų priėmimas, iš jų gaunamų prašymų, pranešimų, skundų ir pareiškimų dėl savivaldybės lėšų ir turto, patikėjimo teise valdomo valstybės turto naudojimo, valdymo ir disponavimo juo nagrinėjimas ir išvadų dėl tyrimų rezultatų teikimas** | Nuolat |
|  | **Tyrimai ar auditai pagal Savivaldybės tarybos pavedimus** | Pavedimuose nurodytais terminais |
|  | **Teikimų, sprendimų ir rekomendacijų vykdymo kontrolė, poauditinė veikla** | Nuolat |

**III. TARNYBOS ORGANIZACINIS, TVARKOMASIS, PERSONALO VALDYMO, METODOLOGINIS DARBAS, AUDITO KOKYBĖS UŽTIKRINIMO VEIKLA**

|  |  |  |
| --- | --- | --- |
| Eil.Nr. | **Priemonės ir veiklos kryptys** | **Pastabos** |
| 1. | **Savivaldybės kontrolės ir audito tarnybos veiklos ataskaitos rengimas ir pateikimas Savivaldybės tarybai.** | **Iki 2022 m. birželio 1 d.** |
| 2. | **Auditų planavimas, Tarnybos 2023 metinio veiklos plano rengimas ir jo vykdymo organizavimas** | **Iki 2022 lapkričio 15 d.** |
| 3. | **Tarnybos biudžeto 2023 metų projekto rengimas (programos projekto, išlaidų sąmatos projekto rengimas ir kt.)** | **Iki 2022 m. lapkričio 1 d.** |
| 4. | **Tarptautinių audito standartų įgyvendinimas, atliekamų auditų priežiūra ir peržiūra, audito kokybės užtikrinimo procedūrų diegimas ir tobulinimas** | **Pagal Valstybinio audito reikalavimus** |
| 5. | **Tarnybos darbo organizavimas** | **Pagal nuostatus** |
| 6. | **Bendradarbiavimas su kitomis kontroliuojančiomis institucijomis** | **Pagal poreikį**  |
| 7. | **Informacijos teikimas valstybės ir savivaldybės institucijoms įstatymų ir kitų teisės aktų nustatyta tvarka** | **Pagal būtinybę** |
| 8. | **Kvalifikacijos kėlimo organizavimas ir profesinių gebėjimų ugdymas, metodinis darbas** | **Pagal mokymo programą ir pagal poreikį** |
| 9. | **Tarnybos veiklos dokumentacijos bei interneto svetainės tvarkymas** | **Nuolat** |
| 10. | **Dalyvavimas Savivaldybė tarybos, jos komitetų ir komisijų posėdžiuose, informacijos teikimas Tarnybos kompetencijos klausimais** | **Esant būtinumui** |
| 11. | **Dalyvavimas Savivaldybių kontrolierių asociacijos renginiuose** | **Esant būtinumui** |
| 12. | **Raštvedybos, archyvo tvarkymas** | **Nuolat** |

Pagal esamus žmoniškuosius išteklius planuojamas metinis tikslinis darbuotojų darbo laiko fondas auditams, kontrolės funkcijoms, darbo organizavimui, valdymui ir kitiems darbams atlikti – 430 darbuotojų darbo dienos.

SUDERINTA

Biržų rajono savivaldybės tarybos

kontrolės komiteto

2022-08-30 posėdžio protokolas Nr. KK-3